**Iubirile**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragele iubirile

Cântă ca păsările

În toate colţurile

Şi prin lunci şi prin câmpii

Şi prin munţii cei pustii,

Iubirile care-s mari

Stau la drumuri ca tâlhari,

Iubirile care-s mici

Se aţin pe la potici,

Trec prin tină, nu se-ntină,

De voinici tineri s-anină,

Dau prin apă, nu se-neacă,

De copile se tot leagă,

Trec prin foc, nu se topesc,

Ci mai tare-încă hoţesc!